en en cs da sv sv sv de da da da da de da da da cs de da da sv en de en en da da da da da da da en en sv en en it en da da da da da cs en fr da nl da de da da de da da da sv da de da da sv da sv az da en
Cancer live i Carlsberg Akademi - IVAN ROD
Anmeldelser af bøger om musik
DVD- og filmanmeldelser om musik
Please follow and like us:
Frost Festival havde i år tildelt den danske duo, Cancer, rollen som ”artist in residence”. I tilfældet Frost Festival betød det, at duoen skulle give tre koncerter, i tre forskellige set-up’s, på tre forskellige venues.
De tre koncerter blev fra start lanceret som henholdsvis en duokoncert (i Designmuseum Danmark), en bandkoncert (i Hofteatret på Christiansborg) og en flygelkoncert (i Carlsberg Akademiets Pompejisal).
Og flygelkoncerten? Den sidste af de tre koncerter? Den fandt sted tirsdag aften i den ovale Pompejisal med det uhyre smukke terrassogulv, den omkransende søjlegang, busterne, reliefferne og ovenlyset. Her gik Cancer ”på scenen” sammen med pianisten, Anders P. Jensen (lektor på Rytmisk Musikkonservatorium). Og Anders P. Jensen? Han blev – med Kristian Finnes ord – den planet, duoen roterede omkring.
Set-up’et var simpelthen perfekt: planeten blev et helt naturligt add-on til duoens rotation. Faktisk tænkte jeg flere gange under den gribende koncert, at kombinationen af flygel, elektronik og lyse herrestemmer var optimal, fordi den understregede de sindsoprivende fortællinger, som sangene indeholder.
Det er i øvrigt dét, Cancer kan. Duoen – Kristian Finne og Nikolaj Vonsild. Med sin vemodige klagesang kan Finne og Vonsild formidle det inderligt mismodige med betydelig styrke – ligesom deres mulige forbilleder, Anthony og Tindersticks, kan det. Aftenens koncert blev faktisk – med Nikolaj Vonsilds ord – rigtig ”intens”. Den unge kvinde til venstre for mig levede sig eksempelvis så meget ind i musikken, at hun reelt sad og græd – om end hun genert forsøgte at skjule det.
Duoens og pianistens materiale var en skøn blanding af sange fra Cancers nye album, Totem, og den ”gamle” EP’en, Ragazzi. Det var numre som Testa Nera Prima, Die One More Time, Honey, Animals, Age of Pinballs, Hunting Large Cats From Helicopters og Same Color As Digital Photography. Og alt fungerede exceptionelt godt på den smukke ”scene”, som i sig selv bidrog med god akustik. Det var som om, alt reelt gik op i en højere enhed. Som om, himlens porte åbnede sig – ikke med regn, men med direkte connection til noget større.
*****  /  Koncert også anmeldt i netmagasinet gaffa.dk
Please follow and like us:
Koncertanmeldelser, Musik Frost Festival, Synth-Pop
Artur Tuznik Trio: Artur Tuznik Trio
Tre benspænd i Frihavn
Ivan Rod er journalist, anmelder, forfatter og redaktør
Peter Sommer live i “I morgen er alt nyt” på Aveny T
Number Junky: Earth Matters
Dado Moroni: There is no Greater Love
Kultursaloner på Gisselfeld Kloster
Anmeldelser af bøger om musik
DVD- og filmanmeldelser om musik
Afro Afrojazz Americana Avantgarde BigBand Blues Country Cross Over Digte Electronica Elektronisk Folk Folkrock Freejazz Funk Fusion Hip-Hop Improvisation Indierock Jazz Jazzrock Kammerjazz Kammermusik kammerpop Klassisk Latinjazz Moderne Jazz neofolk neoklassisk Nujazz Pop Poprock Progressiv Rock R&B Rock Roman Roots Singer-Songwriter Soul Swingjazz Synth-Pop Traditionelt Viser Vokaljazz World
Powered by WordPress | Theme by Themehaus